احــوالات کـوفـــه و شــام
ایکی داشه بیر باش اولوب نشان، بیری کوفه ده بیره شامیده
ایکی یول دگوب اونا خیزران، بیری کوفه ده بیره شامیده
ایلیوبدی خنجریله جدا بدنیندن او لباسی شمر ازل
گهی طعن ایدوب اونا اهل کین، گه اواوب کَُل اوستی اونا محلّ
یتیشونجه شامه جدالری نچه یرده سِیر ایدوب اَل به اَل
ایکی یول سِنانه ووروب سَنان، بیری کوفه ده بیره شامیده
کسوب اهل کینه حسین باشین سالوب اهل بیتینی مشکله
سارالوب حرملری اوخشیوب چمن ایچره بیر سارالان گُله
گورولوب کسوک باشی نیزیه وورالار خدا گنه قان گَله
ایکی یرده نیزه دن آخدی قان، بیری کوفه ده بیره شامیده
گهی کُللر اوستونه قویدولار، گه آقاجدان آسدیلا برملا
گهی بزم شربیده یِر ویروب گهی دِیریده اونا اشقیا
نچه یرده فاطمه اوغلونا دیولوبدی خارجی ای خدا
ایکی مجلسه گیدوب ارمغان، بیری کوفه ده بیره شامیده
یولا دوشدی غصّه لی کاروان گیده شامه شمر دَغائیله
غمیله مُصاحبت ایلیوب هم انیس اولوبلا بلائیله
نچه شهری سرعتیله گَزوب، ولی دوشدی جور و جفائیله
ایکی یرده لنگه او کاروان، بیری کوفه ده بیره شامیده
هر او یرده که اولوب ازدحام، یغشوب یول اوستونه شیخ و شاب
اوزینی علی قیزی گیزلدوب، که تانونماسون او فلک جناب
ولی بُلمورم نجه ظلم اولوب داخی قالمیوب اورگینده تاب
ایکی یول ویروب حَسَبین نشان، بیری کوفه ده بیره شامیده
ستمیله عصرین امامینه غَُل جامعه ووروب اهل نار
بو خیاله دوشدیله قانینی توکه لر او فرقه ی کین شعار
سبب اولدی لیک حیاتینه، سپر ایلدی اوزین آشکار
ایکی یرده زینب باغری قان، بیری کوفه ده بیره شامیده
هامی رنگه فاطمه قیزلاری، خُم محنت ایچره بویاندیلار
نَقَدَر که شدّت ایدوب جفا، دوزوب اول جفایه دایاندیلار
نچه یرده آتش ظلمیله دوتوب اود آلشدیلا یاندیلار
ایکی یرده چکدیلر الاَمان، بیری کوفه ده بیره شامیده
ویروب اهل بیتِ امامه یوز اَلَم و مصبیت بی حساب
قولی باغلی ناقه سوار اولوب توکوب اشک گوزلری چون سحاب
نچه یرده زینبون ایتدیلر غمیله یانان جگرین کباب
ایکی یرده ایلدی چوخ فغان، بیری کوفه ده بیره شامیده
نه قدر «حسینی» نفس گَلور، اوزیوی کمند حسینه سال
گَلَن ایل زیارته گیتماقین گوزی یاشلی ایسته، براتین آل
حرمینده فاطمه اوغلونون نه گوزلدی ذکر اولا بو مقال
ایکی داشه بیر باش اولوب نشان، بیری کوفه ده بیره شامیده
(من کلام: سعدی زمان)
pes_Arab azb_Arab azb_Arab azb_Arab pes_Arab prs_Arab azb_Arab pes_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab prs_Arab pes_Arab azb_Arab prs_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab azb_Arab prs_Arab azb_Arab pes_Arab azb_Arab azb_Arab azb_Arab pes_Arab